南園

南園，係元、明、清代廣州一個出名嘅園林。係喺廣東廣州越秀區文德路以東、文德東路同聚仁坊以北、聚賢北街以西一帶，因喺廣州城南厢，故名「南園」。

元至正十八年，孫蕢、黃哲、王佐、李德同趙介等五位詩人喺度創辦咗南園詩社。明朝初年，改咗做總鎮花園，嘉靖年間起多咗祭祀文天祥、張世傑、陸秀夫嘅三大忠祠。後尾歐大任、梁有譽、黎民表、吳旦同李時行5位詩人，又喺度重結南園詩社。詩社嘅建立，對推動嶺南詩風以至詩人結社嘅風尚，都有唔細嘅影響作用。

明崇禎十一年，陳子壯復修南園舊社，詩盟有弟子升，門人黎遂球，友人歐主遇，歐必元，區懷瑞，區懷年，黎邦瑊，黃聖年，黃季恆，徐棻及僧通岸等十二人，世號｢南園十二子｣。

清代仲有好幾次修葺過，園入邊累積有正氣堂、臣範堂、遠風堂、南園前、後五先生祠等建築。

1893年孫中山、陸皓東、鄭士民同尢列等人，試過喺園內抗風軒商議建立革命團體。清朝末年逐漸荒廢，到宜家變咗做居民區。

攷 

廣州史
越秀區地理